GiliGold/VAD_KnessetCorpus huggingface dataset:
מיקי רוזנטל: בכל מקרה, יש כמה דברים שמטרידים אותי כי לפחות במצע של יש עתיד ובשיחות שהיו לנו קודם לבחירתך, ציינת שלושה דברים לפחות, שהם נעדרים מהשיח היום.
מיקי רוזנטל: ראשית, הרפורמה המבנית והקמת מועצת חינוך.
שי פירון: זה נמצא כאן.
מיקי רוזנטל: אמרת שיהיו שינויים אבל לא הזכרת את זה.
מיקי רוזנטל: אולי אני טועה, אז תקן אותי.
שי פירון: צודק.
מיקי רוזנטל: שנית, צמצום מספר בחינות הבגרות.
שי פירון: אמרתי.
מיקי רוזנטל: אני לא שמעתי את זה, אז זו שוב בעיה שלי.
עמרם מצנע: הוא התחיל עם זה.
מיקי רוזנטל: הדבר השלישי הוא האוטונומיה הבית ספרית שגם עליה לא שמעתי אז הייתי לרגע מוטרד – האם נְסוּגוֹתָ מהדברים או שזה רק קושי בהבנה שלי.
מיקי רוזנטל: המטרות נעלות, אבל הבעיה ברוב הרפורמות כולל אופק חדש והרפורמות האחרונות זו העובדה שבסוף זה מתקשה בפרטים הקטנים – אני לא רוצה להגיד חלילה נופל – בסוף, אתה יודע, למורה אין איפה לשבת עם התלמיד בשעות האלה שאתם הבטחתם ובגינן אנחנו משלמים.
מיקי רוזנטל: אולי אני נתפס לנקודה שולית אבל היא מאוד מהותית כשמדברים על דברים נורא גדולים ומרוב עצים פשוט לא דואגים ליער.
<יוסי וסרמן: תודה כבוד היושב-ראש.
<יוסי וסרמן: כששמעתי את כבוד השר חשתי מיד שמדובר באדם שבא מתוך המערכת ומכיר אותה היטב מבפנים.
<יוסי וסרמן: אני מברך אותו על הדברים שאמר ובטוחני בשיתוף הפעולה של כולנו ושל הסתדרות המורים כמובן, גם כן.
<יוסי וסרמן: כמו תמיד, אנחנו נוכל להיות שותפים לביצוע רוב הדברים שהשר אמר, והם דברים חשובים מאוד.
<יוסי וסרמן: אני רוצה לברך אותו על התפיסה של היפוך הפירמידה במערכת החינוך והתבססות על מתן עדיפות לגיל הרך כי משם מתחיל הכול.
<יוסי וסרמן: אני רוצה להזכיר ולומר למי אולי אינו יודע או לא זוכר, כשנכנס טרכטנברג, באתי לשר גדעון סער למחרת היום ואמרתי לו שבמערכת החינוך, בגני הילדים, צריכות להיות יותר משתי גננות בגן.
<יוסי וסרמן: גננת אקדמית, בוגרת אוניברסיטה, כולן בוגרות מכללות ובוגרות מכללות – אין גננות אחרות היום – גננת פדגוגית, סייעת פדגוגית וסייעת מנהלית.
<יוסי וסרמן: הצעתי לו גם הכשרה של הסייעות הפדגוגיות בשיתוף עם הסתדרות המורים.
<יוסי וסרמן: אני מברך את השר ואת סגן השר שמובילים את ההליך הזה ואכן זה חשוב ביותר.
<יוסי וסרמן: כשנכנסנו לשותפות באופק חדש, עשינו זאת על מנת לקדם את מערכת החינוך, לבסס את מקצוע ההוראה.
<יוסי וסרמן: להביא לכך שהממשלה והממשלות יכירו בעוסקים בהוראה כמובילי תשתית לאומית קיומי, ביחוד במדינת ישראל, בכל המגזרים שלה.
<יוסי וסרמן: אנחנו מקווים שהממשלה הנוכחית אכן תניח את היסוד לכך שמערכת החינוך היא בסיס קיומי ותשתית לאומית קיומית, בעיקר מההיבט התקציבי.
עמרם מצנע: חבר הכנסת שמעון אוחיון, בבקשה.
שמעון אוחיון: אני מבקש לברך את השר ואת כל הצוות, את סגן השר והמנכ"לית, ולומר שאני מאוד התרשמתי מהפתיחה שלך שהיא בניגוד לכיוונים הפופוליסטיים.
שמעון אוחיון: אתה דברת על תשתיות, על תכנית ארוכת טווח, לא על תגמולים מידיים, לא על פרסום עכשיו, לא על הכרה ולא על זכייה בנקודות מידיות אלא על זריעה לעתיד.
שמעון אוחיון: אני רק מברך אותך על הראייה הזאת ואני מאמין שגם הציבור יודע ולמד ויכיר במי שישקיע בתכניות ובתשתיות לעתיד, וזה מה שחשוב.
שמעון אוחיון: אני לא יכול להתייחס לכל הנקודות במפגש, אני רק אומר כחבר ועדת החינוך – וכפי שהכרת את היושב-ראש ואת ראשי ארגון המורים – אתה בוודאי יכול לראות בנו שותפים שתומכים במערכת והולכים יד ביד אתך כדי לחזק את מערכת החינוך.
שמעון אוחיון: השדולה לקידום מעמד המורה וההוראה, היא גם בוודאי משתלבת בתכניות שהיו למשרד החינוך ושאתה כמובן מאמץ אותן וממשיך בהן.
שמעון אוחיון: אני רוצה לדבר בצמצום למספר נקודות שאולי לא התייחסת אליהן.
שמעון אוחיון: ראשית, הקו שמוביל עמרם בעניין הזה ואני מקווה שגם אתה כשר, שכל העניין של השיפוי והתקצוב הממשלתי במערכת החינוך יהיה דיפרנציאלי.
שמעון אוחיון: תמיד אומר עמרם: ירוחם תקבל יותר מחיפה.
שמעון אוחיון: זה צריך להיות גם בתקצוב הממשלתי לכל אורך הדרך ושזה יבוא לידי ביטוי עם כל הקשיים שכרוכים והמאבקים עם חלק מהשלטון המקומי.
שמעון אוחיון: נקודה שנייה – אני תומך בך בעניין הזה של הסולידריות בין כל מגזרי החברה הישראלית, ערבית, יהודית וכולם ביחד, ובוודאי החרדים ואחרים.
משולם נהרי: הם לא יהודים?
שמעון אוחיון: אני אומר כולם ואמרתי והקדמתי – כל המגזרים.
שמעון אוחיון: אמרתי אם יש יהודים וערבים אז בוודאי שהחרדים.
שמעון אוחיון: היום באופנה לומר אחינו.
שמעון אוחיון: אז אני אומר גם אחינו הקרובים - - -
משולם נהרי: טוב שאתה לא אומר - - -
שמעון אוחיון: משולם, באמת, אתה מכיר אותנו.
שמעון אוחיון: אני רוצה להתייחס למשהו מאוד מיוחד לגבי הסולידריות – אני בעד סולידריות, שוויון הזדמנויות, שוויון זכויות, לחיות עם האחר, לכבד את האחר – אבל צריך לחזק את המחנה שלנו.
שמעון אוחיון: משום מה יש רפיון.
שמעון אוחיון: לתחושה שלי יש רפיון במה שקשור במורשת עם ישראל, בזהות היהודית של הנוער שאמור להכיר את מורשתו, להכיר את שפתו, את השפה העברית, את ההיסטוריה של קהילות ישראל, את הסיבות והגורמים מדוע הוא יושב כאן ומתוך אותה עוצמה, מתוך אותה זהות חזקה, הוא בוודאי גם יכול לכבד את האחר הרבה יותר.
שמעון אוחיון: כמובן שישנם מניעים הומניים וטבעיים ואנחנו חיים ביחד וצריכים לחיות, אבל כמי שהיה עד לכך שהתלהבות לשוויון הזדמנויות ודו-שיח ראיתי שאחרים גם מבטלים את עצמם משום שאינם מכירים וזהותם אינה מספיק חזקה כדיל עמוד על המינימום שלהם ולהגיד מתוך עולם הערכים שלהם: אני מכבד גם את השני אבל אני גם שומר על זהותי.
שמעון אוחיון: לא לטשטש זהויות ובוודאי לא לטשטש זהות יהודית.
עמרם מצנע: העמדה ברורה.
שמעון אוחיון: אני אתך ואני אופטימי בכל מה שקשור למערכת החינוך החרדית.
שמעון אוחיון: כמי שעבד 12 שנה ידעתי שכל הסיפור של הליבה בהשוואה לשוויון בנטל בצבא זה באמת הבדל של שמים וארץ.
שמעון אוחיון: הליבה היא כמעט קשקוש – אם הצלחנו להכשיר מורים שלומדים סטטיסטיקה, חזקה עליהם שהם ילמדו מתימטיקה ואנגלית גם בבתי הספר שלהם.
שמעון אוחיון: כל השקעה שתעשה בחינוך החרדי, ויש פתיחות שם, היא תביא לנו את המשאבים בחזרה.
שמעון אוחיון: שם הדלת פתוחה.
שמעון אוחיון: לכן אני מחזק אותך בדרך הזאת.
שמעון אוחיון: שאר הדברים בוודאי יבואו במהלך הדיונים והמפגשים אתך.
עמרם מצנע: חבר הכנסת ברכה, בבקשה.
עמרם מצנע: אחר כך השר ישיב.
מוחמד ברכה: אדוני היושב-ראש, אדוני השר, ראשית אני מברך את כבוד השר.
מוחמד ברכה: השילוב שבא לידי ביטוי בדברים שלו – השילוב בין הלהט לבין הראייה המפוקחת – אני חושב שזה מפתח להצלחה ואני חושב שהצלחת השר היא לא הצלחה אישית או מפלגתית אלא הצלחה של כולנו.
מוחמד ברכה: כמובן שאפשר לצפות מראש שחלק מהמושגים והטרמינולוגיה שהשתמש בה השר אינם מקובלים עלי, במיוחד האדרת העניין של השרות הצבאי כמפתח לזכויות – זו בעצם הדרה של ציבור שלם – אבל זה ויכוח ארוך.
מוחמד ברכה: לעומת זאת, אני רואה בחיוב את האמירה - -
שי פירון: הזכרתי גם את השרות הלאומי, חבר הכנסת ברכה.
מוחמד ברכה: - - המאוד אמיצה שלך בנושא של אוטונומיה תרבותית.
מוחמד ברכה: אני חושב שהגיע הזמן ששר ירים את המשימה הזו ויתקדם בה, דבר שמחייב דיון מעמיק מעבר לישיבה הזו.
מוחמד ברכה: אני חושב שיש לנו הרבה הגיד ומקווה שתהיה הזדמנות לייצר את הדיאלוג הזה עם השר והמשרד.
מוחמד ברכה: בעניין של הגיל הרך, אני חושב שההתמקדות שלך אדוני השר היא נכונה אבל צריך לשים לב לשתי בעיות: הבעיה הראשונה היא המחסור בכיתות לימוד, במיוחד בקרב הציבור הערבי; הדבר השני – העדר פיקוח מתאים על גנים שמנוהלים על-ידי עמותות.
מוחמד ברכה: זה דבר שצריך לתת עליו את הדעת ולא להשאיר את הדברים מחוץ לפיקוח של משרד החינוך ושל מערכת החינוך.
מוחמד ברכה: הנושא הנוסף – אני אומר את הדברים בקצרה – אני חושב שבתקופה הקרובה, עד סוף יולי, עיקר ההתמקדות תהיה בתקציב החינוך ואתה בוודאי יודע שקרוב ל-85% עד 90% מתקציב החינוך הוא הוצאות קשיחות שאי אפשר לשחק בהן.
מוחמד ברכה: לכן כל קיצוץ שיתקיים – אם יתקיים – יפגע בתכניות עתידיות, בתכניות של פיתוח מערכת החינוך, גם פיזית וגם מבחינת תכנים.
מוחמד ברכה: לכן צריך לעמוד על המשמר.
מוחמד ברכה: אני בטוח שגם יושב-ראש הוועדה וגם חברי הוועדה יעמדו לצדך שלא לאפשר קיצוץ במערכת החינוך – די באותם קיצוצים מ-2001 עד 2009, קרוב ל-18-17 קיצוצים, שעד שמחזירים את מה שקוצץ אני חושב שייקח לנו הרבה זמן.
מוחמד ברכה: לכן זה נושא מרכז, לדעתי, שצריך לתת עליו את הדעת.
מוחמד ברכה: נושא נוסף, אדוני, הוא העניין של המחסור בכלל בכיתות הלימוד בקרב מערכת החינוך הערבית.
מוחמד ברכה: אפשר לדבר על הרבה שאיפות והרבה תכניות יפות – אבל כל עוד אין ספסל לימוד, אני חושב שהתכניות האלה יהיו באוויר.
מוחמד ברכה: אנחנו מדברים על מחסור של קרוב ל-9,000 חדרי לימוד.
מוחמד ברכה: 6,000 במערכת החינוך הרגילה ו-3,000 בגנים של טרום-חובה בגילאי 4-3 שנים.
מוחמד ברכה: יכול להיות שתהיה לי הזדמנות, אני אבקש את זה ממך, בשנה וחצי-שנתיים האחרונות אני מנסה לגבש תכנית.
מוחמד ברכה: אני יודע שלהעמיס בנייה של 9,000 כיתות על משרד החינוך זה כמעט בלתי אפשרי אבל יש דרכים אחרות ויש לי תכנית שגיבשתי אותה בהתייעצות עם כל מיני מומחים ואני מעוניין להציג לך את זה.
מוחמד ברכה: התכנית לא תעלה לקופת מדינה אלא בערך כמו הניהול השוטף היום.
מוחמד ברכה: אני חושב שזה דבר אסטרטגי.
מוחמד ברכה: אם תצליח לעשות אותו אני חושב שבזה תרמת תרומה אדירה למערכת החינוך.
מוחמד ברכה: אחת הבעיות – ואני מציע שנשתף פעולה בעניין הזה גם ועדת החינוך וגם ועדת הפנים – היא הנושא של הפשרת קרקעות ליד מוסדות חינוך.
מוחמד ברכה: היום לפי חוק התכנון והבנייה, בכל תכנית מפורטת יש סעיף שמדבר על מבני ציבור ועל צרכי ציבור.
מוחמד ברכה: אני מציע שאנחנו נפעל להכניס בחוק התכנון והבנייה הקצאת קרקעות לחינוך ושהדברים לא ילכו בין זה לזה.
מוחמד ברכה: אחת הבעיות הקשות היום בהקמת מבני חינוך, במיוחד בקרב הציבור הערבי, היא העדר קרקעות ואת זה צריך לעשות בחקיקה.
עמרם מצנע: אם אפשר לסיים.
מוחמד ברכה: אני מסיים, זו הנקודה האחרונה.
מוחמד ברכה: יש אלפי בוגרי סמינרים למורים שהם מובטלים.
מוחמד ברכה: אני חושב שיש צורך לקיים דיון מערכתי בעניין הזה.
מוחמד ברכה: אם בונים את החדרים החסרים ואם ממוצע תלמידים בחדר לימוד יהיה כמו הממוצע הארצי – אני חושב שיש מקום להכניס לתוך המערכת אלפי בוגרי סמינרים.
משולם נהרי: או שיצמצמו את המכסות.
מוחמד ברכה: לכן אני חושב שזו שאלה שיש לתת עליה את הדעת.
מוחמד ברכה: יש הרבה דברים אבל היריעה קצרה מלהכיל.
שי פירון: אפשר להיפגש – אני מזמין אותך.
מוחמד ברכה: אני רוצה, בהחלט.
עמרם מצנע: השר יענה וילך אחרי שהוא יסיים, אבל כפי שאמרתי המנכ"לית נשארת ואפשר בהחלט להמשיך את הדיון עד 11:00, בבקשה.
חנין זועבי: בקשתי גם לדבר, השר יאשר.
עמרם מצנע: עוד 5 דקות?
שי פירון: אני ממש חייב ללכת – אני אקצר בתשובות, אין בעיה.
שי פירון: אבל אפשר בבקשה להתמקד?
חנין זועבי: קודם כל, כמובן, אני מאחלת לך הצלחה.
חנין זועבי: הצלחה שלך בכיוון הנכון היא גם הצלחה שלנו.
חנין זועבי: אני רוצה להציג בפניך 5 בעיות.
עמרם מצנע: זה בקיצור?
חנין זועבי: מבזק.
חנין זועבי: 5 בעיות – אני לא אתן את תפיסת העולם שלי.
עמרם מצנע: פרשנות, כן.
חנין זועבי: רמת ההכשרה של המורים מהמכללות – אם אתה רוצה, לא לפתור, אפילו - - -
שי פירון: בסדר, אוקיי.
שי פירון: הנושא הבא.
חנין זועבי: רמת המורים שמתקבלים לבתי הספר.
חנין זועבי: אחוז המורים מסורבי הפיטורים כלומר המערכת סוחבת אותם יותר מ-30 שנה והם רוצים לעזוב את התפקידים שלהם והם גם תורמים להנמכת רמת בתי הספר.
חנין זועבי: בתי ספר מנופחים של 1,000 תלמידים – אתה נפגש עם מנהלים והם אומרים לך שהמשרה המלאה שלהם תלך רק לבעיות הפיזיות ואין להם אפילו זמן לבעיות התנהגות ולבעיות של רמת ההישגים של התלמידים.
חנין זועבי: חינוך טכנולוגי והקשר בין בתי ספר טכנולוגיים שתחת הסמכות של מערכת החינוך לבין התעשייה האזרחית ולא הצבאית – אני חושבת שזאת סוגיה מאוד חשובה.
חנין זועבי: הכוון לימודי בבתי ספר תיכון – אחוז הנשירה של הסטודנטים הערביים בשנה הראשונה באוניברסיטאות הוא אחוז מאוד גבוה.
חנין זועבי: אמר חבר הכנסת מוחמד ברכה, פיקוח על גני ילדים.
חנין זועבי: ואני בקשתי ממך – יש לך תכנית של "שישי אישי" בה אתה נפגש עם הורים בתל אביב ואני מבקשת ממך - - -
שי פירון: ומה עניתי לך?
חנין זועבי: רק שיהיה רשום בפרוטוקול.
חנין זועבי: אתה אמרת כן – אז אתה מתחייב.
עמרם מצנע: נשאיר את השאלה סודית.
חנין זועבי: עכשיו התשתית של כל זה – אתה דיברת על רפורמה.
חנין זועבי: אדוני השר, אני מאד שמחה אם אתה תכנס לתפקיד שלך ברמת דאגה מאוד גבוהה לערכים האנטי דמוקרטיים.
חנין זועבי: אם אתה עוקב אחרי סקרי דעת קהל של הנוער, אתה רואה שהם מדגישים התדרדרות ולא זהות יהודית חלשה אלא זהות דמוקרטית שכמעט ולא קיימת.
חנין זועבי: אני חושבת שרפורמה ערכית היא התשתית של כל הצלחה של המערכת.
שי פירון: ברשות
שי פירון: כם, אני אענה ממש מברקית ואני מתנצל – כל מה שאני לא אענה בעומק אז נרחיב בו אחר כך.
שי פירון: קודם כל, כנראה שחבר הכנסת נהרי ואני לא קראנו את אותו חוק הסדרים כי ככל הידוע לי אכן יצא הסעיף מחוק ההסדרים.
שי פירון: אני מוכן להסביר בהרחבה למה הוא יצא אבל לא יצאה רפורמה גדולה ומקיפה שאנחנו מתכננים, אני מקווה, יחד.
שי פירון: למרות כל המילים החשובות שאמר חבר הכנסת נהרי ואני מאמין ומקבל כל מילה שלו, לפחות במפלגה החרדית השנייה סרבו להיפגש איתי לפני כן כדי לדון בשאלת הרפורמה וניהלו את זה בעיקר באמצעות נאצות באתרי האינטרנט.
שי פירון: אז אני מציע לא לדבר איתי על הידברות.
שי פירון: אני חסיד של הידברות, אני מעולם לא עשיתי דברים באופן כוחני, אף פעם לא כתבתי על מישהו שהוא פרעה או המן ודברים כאלה ואחרים ולא לי יטיפו מוסר על איך מדברים ועושים תהליכים ביחד.
שי פירון: אני מציע לכל מי ששם שמים שגור על פיו, יסתכל חודשיים אחורה ויראה איך הוא התבטא ואיך אני התבטאתי ואיך אומרים במקומותינו – וישפוט הציבור.
שי פירון: יחד עם זאת אני רוצה לומר - - -
משולם נהרי: אבל הם לא נמצאים, אלה שאתה מתכוון אליהם לא נמצאים - -
שי פירון: אני מת לדבר אתם – הם לא באים.
משולם נהרי: - - אז אתה מדבר אלי.
שי פירון: חבר הכנסת נהרי, אני מדבר גם אליך.
שי פירון: אנא שאל את יושב-ראש המפלגה הקודם שלך אם לא נפגשתי אתו כמה וכמה פעמים.
שי פירון: אני יודע שאתה יודע שנפגשנו ולכן גם בזה אתה לא מדייק.
שי פירון: ישבתי עם חבר הכנסת אלי ישי לשיחות ארוכות ועמוקות מאוד על חינוך במהלך החודש האחרון וישבתי גם עם היושב-ראש החדש של מפלגתכם ולכן ידי פתוחה לכל משא ומתן.
שי פירון: אני נגד כוחנות אבל אני גם נגד חיבוק שמונע ממך לעשות שינויים.
שי פירון: אני מציע שבמקום שאני אענה עכשיו תשובות שטחיות לשאלות עמוקות, יכנס יושב-ראש הוועדה דיון מיוחד בסוגי החינוך החרדי, אני מבטיח לבוא למקום ולקיים דיון ציבורי פתוח בשאלות האלה מלמעלה ועד למטה - - -
משולם נהרי: זאת כבר תשובה פוליטית.
שי פירון: למה זאת תשובה פוליטית?
משולם נהרי: נפגשתי עם זה, נפגשתי עם ההוא – אנחנו מדברים פה על מערכת החינוך שהיא לא צריכה להיפגש, היא צריכה להקים ועדה, היא צריכה לשבת ולבדוק - - -
שי פירון: אבל יש ועדה כזו.
משולם נהרי: אם יש, אז אני מברך.
שי פירון: יש ועדה כזאת, כן.
שי פירון: היום יש לה פגישה, דרך אגב.
משולם נהרי: אז אני מברך על זה.
שי פירון: לגבי דבריו של חבר הכנסת מיקי רוזנטל – אני מקווה שדברי יועברו אליו.
שי פירון: ב-1 בספטמבר תתכנס מועצת החינוך.
שי פירון: אלה מה, מלכתחילה הייתה מחשבה לחוקק חוק שנקרא מועצה לאומית לחינוך אבל התברר שיש גוף שנקרא ועד החינוך.
שי פירון: זה גוף שקיים בתוך מערכת החינוך מזה שנים רבות.
שי פירון: הוא פשוט גוף שלא קיבל תשומת לב ראויה, מקיפה ועמוקה.
שי פירון: בימים אלה אנחנו עסוקים בלהרכיב את הגוף הזה במיטב אנשי הרוח ונציגי החברה הישראלית ולמגזריה, מכל הקבוצות ומכל החוגים ואני מאוד-מאוד מקווה שבתחילת ספטמבר – יום לפה או לשם, אל תתפסו אותי במילה – באמת נחייה את הגוף הזה שיהיה סוג של רגולטור.
שי פירון: כדי להפריד בין החינוך לפוליטיקה, אני בעד ששר החינוך ישחרר קצת מסמכויותיו ויאפשר לגוף – כמו שיש מל"ג בהשכלה הגבוהה – יאפשר לגוף בעל השראה, בעל יכולת של מבט-על, ללוות את מערכת החינוך בחשיבה אסטרטגית ארוכת טווח והדבר הזה יקרה באופן די מיידי.
עמרם מצנע: אבל צריך לזכור שללא סמכויות וחלק בתוך העשייה – אין לזה ערך.
עמרם מצנע: זה יהיה Nice to have, נפגש פעם אחת או פעמיים – ולכן חקיקה מאוד חשובה בעניין הזה.
שי פירון: לכן אני חוזר ואומר בפעם הרביעית בשיחות בין שנינו – גם על זה דיברנו – ביקשתי מהייעוץ המשפטי להכין את התקנות המתאימות, ביקשתי דרכם מה-מ.מ.מ, כמו שאתה יודע, עבודה שתתכלל את תפקידן של מועצות לאומיות לחינוך בעולם כדי להקים מהן קריטריונים שמתאימים לישראל, הדברים האלה נמצאים בעבודה.
שי פירון: לכל מי ששכח, אנחנו שרים 52 יום, בסדר?
שי פירון: בואו נתקדם מכאן.
שי פירון: לגבי צמצום בחינות הבגרות – אין פה שאלה.
שי פירון: אני רוצה להגיד מה יקרה עד ל-1 בספטמבר – יקרו שני דברים קטנים-קטנים שברמת מערכת החינוך הישראלית הם כבר מהפכה: אחד, כל המיקודים, כל תכנית הלימודים לשנה הקרובה תפורסם לפני ה-1 בספטמבר.
שי פירון: עד שנתאים את תכנית הלימודים לשעות הקיימות זה ייקח קצת יותר זמן, אנחנו מקווים שכבר ביוני זה יפורסם.
שי פירון: ונפרסם את מועדי בחינות הבגרות של השנה הבאה עד סוף חודש יוני כדי שמנהלי בתי הספר יוכלו לעשות חינוך ולא יעסקו כל הזמן בבחינות ולא ירדפו כל הזמן אחרי המועדים.
שי פירון: כמו בכל מערכת מסודרת אנחנו נפרסם את תאריכי בחינות הבגרות.
שי פירון: זה חלק מההליכה לשקיפות שאני רוצה להוביל אותה גם בתחום התוכן.
עמרם מצנע: אנחנו נראה כבר בשנת הלימודים הבאה צמצום בבחינות הבגרות?
שי פירון: מהלך שנת הלימודים הקרוב תוקדש להכשרת המורים לקראת התכנית החדשה.
שי פירון: שנת הלימודים תשע"ה – שנה הבאה היא תשע"ד, נכון?
שי פירון: – תפתח את התכנית החדשה שתהיה מצומצמת באופן דרמטי.
שי פירון: כמה דרמטי?
שי פירון: תדע עד תחילת ספטמבר.
שי פירון: יש וועדה שסיימה את שלב א' של עבודתה.
שי פירון: העבודה עברה כרגע לצוות המקצועי במשרד שמתכלל את זה באמצעות הסמנכ"לים וראשי המנהלים ותערך עבודה בנושא הזה, עליה המנכ"לית תרחיב אחר כך ביתר פרוט.
שי פירון: אוטונומיה בית ספרית – יש לי הרבה מה לומר בנושא הזה.
שי פירון: יש לנו תכניות ארוכות אך אני עדיין לא מספיק מבושל בנושא כדי לדבר על זה עכשיו.
ברכה: אני רוצה לומר שהדברים שדיברת עליהם, ברובם אני מסכים.
ברכה: אני אבקר במכללה – אני חושב שזה לא היה אף פעם – אני אבקר במכללה בקלנסווה בקרוב, בתחילת שנת הלימודים, זה יהיה הביקור הראשון שלי במכללות בשנה הבאה כדי ללמוד את הנושא מקרוב, אני לא מכיר אותו מספיק טוב - - -
חנין זועבי: דווקא בסחנין.
שי פירון: זה לפי מה שמסתדר.
שי פירון: אבל אני אלך לבקר במקומות האלה, חשוב לי לראות את זה מקרוב.
שי פירון: הסוגיה היא סוגיה מאוד-מאוד חשובה.
שי פירון: לגבי החינוך הטכנולוגי – ההצעה שלך היא יותר מטובה ולכן יצרתי קשר עם התאחדות התעשיינים ותהיה עבודה משותפת איתם גם במגזר האזרחי.
שי פירון: אני מאוד-מאוד מקווה שיהיה שילוב של מורים ערביים בתוך המגזר הכללי כדי שהם יוכלו למצוא מקומות עבודה ההולמים את כישוריהם.
שי פירון: מנכ"לית משרד החינוך עוסקת בנושא הזה.
שי פירון: תזכרו תמיד שאני לא מדבר על פוליטיקה אבל אני אומר שבביקור שהיה לי בבית ספר ברמת השרון אצל המורה שהותקפה באבנים וכו', לראות את הקשר בין המורה לבין התלמידים מייצר משהו מאוד-מאוד עמוק.
שי פירון: אהבת אדם זה לא טשטוש זהות, אהבת אדם זה הגדרת זהות.
שי פירון: מלחמה בגזענות זה לא לוותר על הישות הלאומית שלך – זה לחזק את הישות הלאומית שלך.
שי פירון: אני חושב שאנחנו צריכים להוציא שיח מוסרי ממקום פוליטי.
שי פירון: אנחנו פוגעים במוסר שלנו בגלל ויכוח פוליטי עמוק ולא פשוט.
שי פירון: שלא יהיו אי הבנות – יש, כנראה, מחלוקות ביני לבין חבר כנסת ברכה וכנראה שלא נסכים עליהן.
שי פירון: אבל בגלל הומניות ואנושיות ומוסר ואהבת אדם, חידשנו את התקנה של מפגשים בין מגזרים שונים, הקצנו לתקנה הזאת לשנה הבאה כשני מיליון שקלים כדי לחדש את המפגשים האלה, כדי שההפרדה בין קבוצות שונות בתוך החברה הישראלית לא תמשך.
שי פירון: אני חושב שהשיח המשותף הוא דבר מהותי ומשמעותי, ואני חושב שלא רק – הוא עושה שני דברים: מצד אחד הוא מגבש את הזהות שלך ומצד שני הוא גורם לך להכיל, להבין, להכיר, גם את הצד שלצדך.
שי פירון: אני לא רוצה להגיד בתוך מדינת ישראל "הצד שכנגד".
שי פירון: לגבי הכוון לימודים ונשירה – אני רוצה לומר, חברת הכנסת, את צודקת בכל מילה, אבל תדעי לך שאחת הסיבות היא גם השליטה בשפה העברית.
שי פירון: אנחנו צריכים לחשוב יחד איך אנחנו עושים משהו גם בסוגי הזאת כי זה חלק ממכלול שלם של טיעונים: רמת הוראה – את צודקת; גודל מוסדות – קיים בכל מערכת החינוך ולא רק במגזר הערבי – את צודקת.
שי פירון: אבל זה גם חלק מהסוגיה של השפה העברית ואני מוכן לקח כחלק מההתאמות גם את השפה הערבית בציבור היהודי, אבל אנחנו צריך לעשות משהו בעניין השפה – לא יכול להיות שאזרחי מדינת ישראל לא ידעו עברית מספיק טוב.
שי פירון: זה פוגע במוביליות שלהם, זה פוגע ביכולת שלהם להשתלב באופן אמתי.
שי פירון: תראי כמה דברים את עושה בגלל השפה הנפלאה שלך, תראי כמה צרות את עושה לנו עם השפה הטובה – אני אומר את זה כמחמאה.
עמרם מצנע: כן, כן, היא קבלה את זה כמחמאה.
שי פירון: אני אף פעם לא יודע.
שי פירון: אני חושב שהשפה העברית היא חלק מהמחסומים וצריך לעשות עם זה משהו.
שי פירון: לסיום אני עוד אומר שיש תחומים רבים שלא עסקנו בהם אבל נעסוק בהם בפעמים הבאות, למשל, לא נגענו בכלל בסוגית ההשכלה הגבוהה שהיא סוגיה מאוד-מאוד מרכזית במנדט של המשרד ועוד כהנה וכהנה.
שמעון אוחיון: לא שמעתי משהו על הזהות היהודית, על החולשה בקטע הזה – אני לא אמרתי - - -
שי פירון: התייחסתי דרך הנקודה של שמירה על הזהות.
שי פירון: אפשר בבקשה להעלות את השקף הראשון, עד שאני גומר לענות?
שי פירון: ידידי היקר, בכלל החברה הישראלית, המשרד יפעל לקידום הטמעתו של אתוס יהודי ודמוקרטי משותף.
שי פירון: אמנם דיברנו על בעיות באוריינות אבל הדברים כתובים ממש על הלוח.
שי פירון: מטרה מספר אחד, יעד מספר אחד – חיזוק אתוס יהודי ודמוקרטי.
שי פירון: מה לא ברור בדבר?
חנין זועבי: זה בבתי הספר היהודיים.
שי פירון: מה לא ברור בדבר הזה?
שי פירון: אין תקנות מרוקנות, ושום תקנה אין בה פחות כסף ממה שהיה בה בעבר, שום תקנה.
שמעון אוחיון: אני לא מדבר על הקדנציה שלך.
שי פירון: אני רוצה לסיים, ברשותכם, בהדגמה לשיח מתכלל.
שי פירון: היום בצהריים תצא קריאה שלי – אנחנו נוציא ונפרסם אותה בצורה מסודרת – אני לא אומר אותה עכשיו אני רק רוצה להראות איך אני רוצה לראות את תפיסת העבודה שלי בקדנציה הזאת, שעוסקת בסוגיה של טוהר הבחינות.
שי פירון: תראו מי כותב מכתבים לכלל ילדי ישראל בסוגיה הזאת, ממי בקשנו לכתוב.
שי פירון: מה הם כתבו?
שי פירון: תגלו אחרי זה.
שי פירון: אבל מי כתבו?
שי פירון: הרב שלמה משה עמר, הראשון לציון והרב הראשי לישראל; פרופסור עדה יונת, כלת פרס נובל; פרופסור אסא כשר מאוניברסיטת תל אביב; עבד אלחכים סמארה, מנהל בתי הדין השרעיים בישראל; שייח מוואפק טריף, הראש הרוחני של העדה הדרוזית; האב עבדאלמסיח פהים, דובר מועצת הבישופים הקתוליים.
שי פירון: משרד החינוך מוציא קריאה, הוא לוקח את כלל האנשים שנמצאים בתוך השיח התרבותי, הדתי, הרוחני, והוא מייצר איזושהי קריאה שמתכללת את כלל הציבור כי הוא רוצה לדבר על סוגיה מסוימת, למשל, על טוהר הבחינות, כי זאת סוגיה חשובה.
שי פירון: זאת השפה שאנחנו רוצים לקדם – שפה של חזון, שחפה של אמונה בשינוי, שפה של אמונה ביכולת לעשות פה מערכת טובה יותר, כי בסופו של דבר צריך לזכור שהנושא זה הילדים שלנו.
עמרם מצנע: תודה לשר החינוך.
משולם נהרי: בשפה ברורה ובנעימה קדושה.
שי פירון: כולם כאחד.
עמרם מצנע: כפי שאמרתי בתחילת המפגש, הוועדה תסייע ותעזור כדי לקדם את הדברים.
עמרם מצנע: אני מקווה מאוד שנצליח ביחד לעשות ולממש את הרשימה האריכה של הנושאים ושתהיה אצלנו אורח של קבע.
שי פירון: אם אתה מזמין – אני מבטיח לבוא.
עמרם מצנע: אנחנו ממשיכים, כפי שאמרתי, ואני מציע, דלית, שנמשיך לשמוע את האנשים.
עמרם מצנע: כדר של קבע, מוזמנים אלינו גם נציגי מועצת הנוער, ואני רוצה לבקש מנציגי הנוער לומר כמה מילים, אז תתארגנו ונתן לסגן השר לומר כמה מילים כי גם הוא רוצה ללכת.
אברהם וורצמן: שלום לכולם.
אברהם וורצמן: למרות שהשר יצא אני חושב שהדברים ששמענו היום והאמירות הברורות והעמוקות שנאמרו כאן הן מאוד משמעותיות לכלל מערכת החינוך.
אברהם וורצמן: אני שמח שיש לי את ההזדמנות לעבוד עם הרב שי פירון, עם המנכ"לית דלית – אישה מקצועית ורצינית – וכמובן ההזדמנות שעמרם מצנע הוא יושב-ראש ועדת החינוך של הכנסת, זה כבוד לוועדת החינוך שאתה היושב-ראש שלה.
אברהם וורצמן: אני רוצה להתייחס בקצה לשתי נקודות שדיבר עליהן השר ועוד נקודה אחת קטנה.
אברהם וורצמן: דבר ראשון, הגיל הרך – גם יוסי וסרמן הדגיש – הנושא הזה יטופל בצורה משמעותית ורצינית מתוך הבנה של היפוך הפירמידה, מתוך הבנה שילד, לא בגיל 3, ילד מגיל לידה ואפילו לפניה, מה שילד חווה ומקבל, גם ברמת התכנים וברמה רגשית וגם במכלול הדברים שילד מקבל בגילאים האלה – זה משפיע בצורה מאוד משמעותית על ההתפתחות שלו בחיים.
אברהם וורצמן: מחקרים רבים מעידים שאוצר מילים, לדוגמה, או חוויות או חיבוקים או דברים שילד מקבל בגיל צעיר משפיעים באופן מעשי על מה שיקרה לו אפילו ברמת ההכנסה שלו בתור בוגר – עד כדי כך – אז בוודאי שהדברים הם מאוד משמעותיים ואנחנו צריכים כולנו לפעול בעניין הזה.
אברהם וורצמן: ראשית, כמו שהשר אמר, אנחנו מתגברים כוח אדם בגנים.
אברהם וורצמן: אנחנו היום במגע ובשיח עם משרד הכלכלה לגבי שינוי בכל מה שקורה מגיל לידה עד גיל 3 שנים.
אברהם וורצמן: עד היום הכול מנוהל במשרד הכלכלה ואנחנו כרגע בשיח בוועדה שאני עומד בראשה, לבקשתם של שר הכלכלה ושר החינוך, כדי לראות האם נדרש שינוי, אפילו משמעותי, בכל מה שקורה במשפחתונים, בכל מה שקורה במעונות היום.
אברהם וורצמן: יש הרבה מאוד מה לעשות בתחום הזה.
אברהם וורצמן: דבר נוסף שהשר הזכיר ואני רוצה להרחיב זה נושא מעורבות ההורים – אנחנו מאמינים בקשר המתמיד של מערכת החינוך עם ההורים, קודם כל עם הנהגת ההורי כמו שנאמר קודם אבל גם עם ההורים בשטח.
אברהם וורצמן: אנחנו חושבים שלמערכת החינוך תפקיד חשוב מאוד במתן כלים ומתן הדרכה מתאימה להורים.
אברהם וורצמן: לדעתנו, הגיל המתאים ביותר לקשר האינטנסיבי עם ההורים זה בעיקר כאשר הילדים בגיל הרך וההורים יותר קשובים, ההורים רוצים לשמוע ומוכנים לשמוע.
אברהם וורצמן: גם פה, משרד החינוך בונה היום תכנית, יחד עם המנכ"לית ועם מיכל כהן, סמנכ"לית המשרד ועם צוות הגיל הרך במשרד, בונים תכנית לבית ספר להורים.
אברהם וורצמן: אנחנו מדברים כרגע על 15 מפגשים לטווח של כמה שנים להתמקדות בסוגיות מהותיות בגידול ילדים בישראל לכלל המגזרים – היהודי הכללי, היהודי החרדי, הערבי – אנחנו רואים בזה ערך מאוד גדול.
אברהם וורצמן: אנחנו מתכוונים להתחיל פיילוט כבר השנה הקרובה בעזרת השם.
אברהם וורצמן: השר דיבר על צמצום פערים – אחד מתחומי האחריות שלי זה אגף שח"ר.
אברהם וורצמן: אני רוצה לומר שגם בפעילות שלנו מול ילדים שזקוקים לעזרה אנחנו רוצים לשים את הילד במרכז ושכל המערכת תפעל סביב הילד.
אברהם וורצמן: יש היום הרבה מאוד תכניות, יש הרבה גופים מתערבים, אנחנו רוצים לקחת את כל הגופים האלה, לסנכרן בין כולם ולשים את טובת הילד במרכז כדי לתת לו הזדמנות שווה כדי שיגדל לעתיד יותר טוב במדינת ישראל.
עמרם מצנע: מועצת הנוער, בבקשה.
עמרם מצנע: תתקרב לשולחן.
עמרם מצנע: זה כלל בוועדה – מועצת הנוער מקבלת זכות דיבור.
<אביעד לוין: אני נציג מועצת התלמידים והנוער הארצית.
<אביעד לוין: בתור מי ששותף כבר תקופה ארוכה בוועדת חינוך – התפקיד שלי הוא לקשר בין המועצה הארצית לבין הכנסת – אנחנו באמת מברכים על דברי השר שאמר פה דברים מאוד-מאוד חשובים ומאוד חיוביים.
<אביעד לוין: אנחנו שמחים לשמוע ממנו שוב על הנכונות שלו לפעול למעננו ולפעול אתנו בשיתוף פעולה ואנחנו מאמינים שנצליח ליצור אתו שינוי משמעותי יותר מפעמים קודמות ולהפוך את מערכת החינוך ובתי הספר למקום שתלמידים כמוני וכמו כל 700 אלף בני הנוער במדינה באמת ישמחו להגיע אליו ויתעשרו ממנו ולא רק יראו אותו כבית חרושת לציונים או דעות אחרות שיש.
<אביעד לוין: תודה.
עמרם מצנע: גברת לילי הלפרין, נמצאת?
עמרם מצנע: הלכה.